hotchpotch/miracl-hf-unified huggingface dataset:
মরিস ফস্টার
মরিস লিন্টন চার্চিল ফস্টার (; জন্ম: ৯ মে, ১৯৪৩) জ্যামাইকার সেন্ট মেরি এলাকার রিট্রিটে জন্মগ্রহণকারী প্রথিতযশা সাবেক ওয়েস্ট ইন্ডিয়ান আন্তর্জাতিক ক্রিকেট তারকা। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ১৯৬৩ থেকে ১৯৭৮ সাল পর্যন্ত জ্যামাইকার প্রতিনিধিত্ব করেছেন। দলে তিনি মূলতঃ মাঝারীসারির ডানহাতি ব্যাটসম্যান ছিলেন। পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন মরিস ফস্টার। এছাড়াও, প্রতিভাবান টেবিল-টেনিস খেলোয়াড় হিসেবেও সুনাম ছিল তাঁর।
১৯৬৩-৬৪ মৌসুম থেকে শুরু করে ১৯৭৭-৭৮ মৌসুম পর্যন্ত জ্যামাইকার পক্ষে প্রথম-শ্রেণীর ক্রিকেট খেলেছেন তিনি। তন্মধ্যে, ১৯৭২-৭৩ মৌসুম থেকে ১৯৭৭-৭৮ মৌসুমে অবসর নেয়ার পূর্ব-পর্যন্ত দলের অধিনায়কের দায়িত্ব পালন করেছেন মরিস ফস্টার।
১৯৬৮-৬৯ মৌসুমের শেষ দুই খেলায় উদ্বোধনী ব্যাটসম্যানরূপে সেঞ্চুরি হাকানোর ফলে ১৯৬৯ সালে ইংল্যান্ড সফরের জন্য ওয়েস্ট ইন্ডিজের সদস্য হিসেবে মনোনীত হন।
ওয়েস্ট ইন্ডিজের পক্ষে সমগ্র খেলোয়াড়ী জীবনে ১৪ টেস্ট ও দুইটি একদিনের আন্তর্জাতিকে অংশগ্রহণের সুযোগ ঘটে ফস্টারের। সমারসেটের বিপক্ষে অপরাজিত ৫১ ও অপরাজিত ৮৭ রান তোলার পর ১২ জুন, ১৯৬৯ তারিখে ইংল্যান্ডের বিপক্ষে তাঁর টেস্ট অভিষেক ঘটে। তবে তিনি মাত্র ৪ ও ৩ রান তুলতে পেরেছিলেন।
এরপর ১৯৭০-৭১ মৌসুমে ভারতের বিপক্ষে সিরিজের চতুর্থ ও পঞ্চম টেস্টে খেলার সুযোগ হয় তাঁর। ঐ দুই টেস্টে অপরাজিত ৩৬, অপরাজিত ২৪, ৯৯ ও ১৮ রান তুলেন তিনি। ১৯৭১-৭২ মৌসুমে নিউজিল্যান্ডের বিপক্ষে প্রথম তিন টেস্টে ২৩.২৫ গড়ে মাত্র ৯৩ রান তুলতে পেরেছেন। তবে, ১৯৭২-৭৩ মৌসুমে সফরকারী অস্ট্রেলিয়ার বিপক্ষে একমাত্র টেস্ট সেঞ্চুরি হাঁকিয়েছিলেন। কিংস্টনে নিজ মাঠে ১২৫ রানের মনোজ্ঞ ইনিংস খেলেন। পঞ্চম উইকেট জুটিতে রোহন কানহাইয়ের সাথে ২১০ রান তুলেন। পাঁচ টেস্টের ঐ সিরিজের চার টেস্টে অংশ নেন তিনি।
১৯৭৩ সালে দ্বিতীয়বারের মতো দলের সাথে ইংল্যান্ড গমন করেন। প্রথম-শ্রেণীর খেলাগুলোয় ৬৩.৬৯ গড়ে ৮২৮ রান তুললেও লর্ডসে সিরিজের একমাত্র টেস্টে মাত্র ৯ রান তুলেন। তাস্বত্ত্বেও দল ইনিংস ব্যবধানে জয় পায় যা ১৪ টেস্টে অংশ নিয়ে একমাত্র বিজয়ী দলের সদস্য ছিলেন। এরপর পরবর্তী প্রজন্মের উদীয়মান ব্যাটসম্যানের আবির্ভাবে তাঁর অংশগ্রহণ বেশ স্তিমিত হয়ে পড়ে। ক্যারি প্যাকারের সাথে শীর্ষস্থানীয় খেলোয়াড়দের চুক্তিবদ্ধতার কারণে দলের পক্ষে ১৯৭৭-৭৮ মৌসুমে অস্ট্রেলিয়ার বিপক্ষে নিজস্ব সর্বশেষ টেস্ট ও প্রথম-শ্রেণীর খেলায় অংশগ্রহণ করেন।
১৯৭৬-৭৭ মৌসুমে প্রতিপক্ষ ত্রিনিদাদের বিপক্ষে নিজস্ব সর্বোচ্চ প্রথম-শ্রেণীর রান ২৩৪ সংগ্রহ করেন। ১৯৭১-৭২ মৌসুমে গায়ানার বিপক্ষে নিজস্ব সেরা বোলিং পরিসংখ্যান ৫/৬৫ দাঁড় করান।
মাইকেল হোল্ডিংয়ের মতে, স্ত্রীর কারণে সংসার ও ভারত সফরের যে-কোনটি বেছে নেয়ার কথা বলা হয়। তিনি সংসারকে বেছে নেন যার ফলে ফস্টারের খেলোয়াড়ী জীবন বেশ বাঁধাগ্রস্ত হয়ে পড়ে।,
অমায়িক চিত্তের অধিকারী মরিস ফস্টার চমৎকার টেবিল-টেনিস খেলোয়াড় হিসেবেও পরিচিতি লাভ করেন। একসময় তিনি ওয়েস্ট ইন্ডিজের চ্যাম্পিয়নধারী ছিলেন। ওয়েস্ট ইন্ডিজের টেবিল-টেনিস চ্যাম্পিয়নধারী জয় ফস্টার ও প্রয়াত ডেভ ফস্টার তাঁর ভাই ছিলেন।
তীরবর্তী অঞ্চল
তীরবর্তী অঞ্চল বা তীরবর্তী এলাকা হচ্ছে জমি এবং নদী বা স্ট্রিমের মাঝের অঞ্চল। তীরবর্তী অঞ্চলসমূহ পৃথিবীর ১৫টি স্থলজ বায়োমের একটি। নদী বরাবর উদ্ভিদ আবাসস্থল ও সম্প্রদায়ের অবস্থানকে তীরবর্তী গাছপালা দ্বারা চিহ্নিত করা হয়, যেখানে মূলত হাইড্রফিলিক গাছপালা অবস্থিত। তীরবর্তী অঞ্চল বাস্তুসংস্থান, পরিবেশ ব্যবস্থাপনা, এবং পুরকৌশলের জন্য গুরুত্বপূর্ণ। কারণ মাটি সংরক্ষণ, জীববৈচিত্র্য ও তাদের বাসস্থান সংরক্ষণে এ অঞ্চলের ভূমিকা রয়েছে। এছাড়া প্রানিজগত এবং জলজ বাস্তুতন্ত্রসহ তৃণভূমি, অরণ্য, জলাভূমি, বা এমনকি অ-বর্ধনশীল এলাকায় এর প্রভাবে রয়েছে। কিছু অঞ্চলে তীরবর্তী বনভূমি, তীরবর্তী বন, তীরবর্তী বাফার অঞ্চল এবং তীরবর্তী স্ট্রিপ ব্যবহার করা হয়।
তীরবর্তী অঞ্চলের গাছ বৈচিত্র্যময়তায় ভরা, জলাভূমির গাছপালা থেকে যা ভিন্ন। সাধারণত উত্থানশীল জলজ উদ্ভিদ বা ভেষজ উদ্ভিদ, গাছ এবং কিছু জায়গায় ঝোপঝাড় নিয়ে এ অঞ্চল গঠিত হয়।
নাগরিক নাট্য সম্প্রদায়
নাগরিক নাট্য সম্প্রদায় বাংলাদেশের একটি জনপ্রিয় মঞ্চ নাট্যগোষ্ঠী। ১৯৬৮ সালে প্রখ্যাত সাংবাদিক ও টেলিভিশন ব্যক্তিত্ব ফজলে লোহানীর বাড়িতে আতাউর রহমান, জিয়া হায়দার প্রমুখ নাট্যব্যক্তিত্বের উদ্যোগে প্রতিষ্ঠিত হয় নাগরিক নাট্য সম্প্রদায়। এটি বাংলাদেশের একটি অন্যতম থিয়েটার দল যার প্রতিষ্ঠাতা সভাপতি ছিলেন জিয়া হায়দার ও সাধারণ সম্পাদক ছিলেন আতাউর রহমান।
নাগরিক নাট্য সম্প্রদায় এর সাথে যুক্ত ছিলেন এবং যু্ক্ত আছেন দেশবরেণ্য নাট্যকার, নাট্যনির্দেশক ও কলাকুশীলবগণ। তাঁদের মধ্যে অন্যতম সৈয়দ শামসুল হক, আতাউর রহমান, জিয়া হায়দার, আলী যাকের, সারা যাকের, আসাদুজ্জামান নূর, লাকি ইনাম, আবুল হায়াত, ইনামুল হক, নিমা রহমান, বিপাশা হায়াত, শিরিন বকুল, পান্থ শাহরিয়ার, রুনা খান, মোস্তাফিজ শাহীন, ফারুক আহমেদ, লাবণ্য, ঝুমু মজুমদার, শামীমা নাজনীন, অরণ্য, জিয়াউল হাসান কিসলু, গোলাম সারোয়ার, বেলায়েত হোসেন মিরু প্রমুখ।
নাগরিক নাট্য সম্প্রদায় বাংলাদেশের একটি অন্যতম থিয়েটার দল যারা মলিয়েরের "Les Femmes Savantes", এডওয়ার্ড আলবির "Everything in the Garden", আলবেয়ার কামুর "Le Malentendu", বের্টোল্ট ব্রেশ্‌টের "The Good Person of Szechwan" এবং "Mr Puntila and his Man Matti", কার্ল জুকমেয়ারের "The Captain of Kopenick", উইলিয়াম শেকসপিয়রের "Macbeth", ইরউয়িন শ’য়ের "Bury the Dead" এবং আন্তন চেকোভের "The Sea Gull" অবলম্বনে নাটক নির্মাণ করেছে।
১৯৬৮ সালে প্রতিষ্ঠিত হলেও নাগরিক নাট্য সম্প্রদায় তাদের প্রযোজিত প্রথম নাটক মঞ্চে আনে ১৯৭২ সালে। মাইকেল মধুসূদন দত্ত রচিত প্রহসন "বুড়ো শালিকের ঘাড়ে রো" ছিলো তাদের প্রথম প্রযোজনা। নাটকটি নির্দেশনা দিয়েছিলেন আতাউর রহমান আর এতে অভিনয় করেন লাকি ইনাম, আবুল হায়াত, ইনামুল হক, আলী যাকের, ফখরুল ইসলাম প্রমুখ।
১৯৭৭ সালে নাগরিক নাট্য সম্প্রদায় মঞ্চায়ন করে নাটক ‘দেওয়ান গাজীর কিসসা’। এরপর থেকে নিয়মিত মঞ্চায়নে এ প্রযোজনাটি দর্শকের ব্যাপক প্রশংসা অর্জন করে। বের্টোল্ট ব্রেশটের নাটকটির রূপান্তর ও নির্দেশনা দিয়েছেন আসাদুজ্জামান নূর।
জাপান-মিশর সম্পর্ক
জাপান-মিশর সম্পর্ক, (, ) জাপান এবং মিশরের মাঝে বিদ্যমান দ্বিপাক্ষিক সম্পর্ককে নির্দেশ করে। জাপানের রাজধানী টোকিওতে মিশরের একটি স্থায়ী দূতাবাস রয়েছে। অপরদিকে মিশরের রাজধানী কায়রোতে জাপানের একটি স্থায়ী দূতাবাস রয়েছে।
এই দুই দেশের মাঝে অত্যন্ত বন্ধুত্বপূর্ণ সম্পর্ক রয়েছে। জাপানে নিযুক্ত মিশরের রাষ্ট্রদূত জাপান এবং মিশরের মধ্যকার এ সম্পর্ককে "দৃঢ় বন্ধুত্বপূর্ণ সম্পর্ক" হিসেবে আখ্যায়িত করেন। বর্তমানে এই দুই দেশের মাঝে অত্যন্ত আন্তরিক সম্পর্ক রয়েছে। এর পাশাপাশি বাণিজ্য খাতে এই দুই দেশের মধ্যকার সম্পর্ক অত্যন্ত দৃঢ়।
১৯ শতকে বা এরও পূর্বে এই দুই অঞ্চলের মধ্যে সম্পর্ক স্থাপিত হয়েছিল। তবে ১৯২২ সালে এই দুই দেশের মাঝে আধুনিক সম্পর্ক স্থাপিত হয়। সে সময় জাপান, মিশরের স্বাধীনতাকে স্বীকৃতি দান করে। সেই সময় থেকে এই দুই দেশের মধ্যে আন্তরিক সম্পর্ক বিদ্যমান রয়েছে।
১৯৯৫ সালে জাপানের প্রধানমন্ত্রী, তোমিচি মুরায়ামা এক রাষ্ট্রীয় সফরে মিশরে যান। অপরদিকে মিশরের সাবেক রাষ্ট্রপতি, হোসনি মুবারক ৩ বার জাপান সফরে যান। তিনি ১৯৮৩, ১৯৯৫ এবং ১৯৯ সালে এই সফরগুলো করেন।
১৯৯৮ সাল থেকে ২০০২ সাল পর্যন্ত সময়কালে জাপান, মিশরকে ৩.৫ বিলিয়ন (৩৫০ কোটি) মার্কিন ডলার ঋণ এবং সহায়তা প্রদান করে। ২০০২ সালে, এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ১ বিলিয়ন (১০০ কোটি) মার্কিন ডলার। এই সহায়তার মধ্যে মিশরে চিকিৎসা খাতের উন্নয়নে অ্যাম্বুলেন্স প্রদান, যোগাযোগ খাতের উন্নয়নে সেতু নির্মাণে সহায়তা উল্লেখযোগ্য।
২০০৯ সালের অক্টোবর পর্যন্ত জাপানের ১০৫১ জন নাগরিক মিশরে অভিবাসী হিসেবে বসবাস করেন। এর পাশাপাশি ২০০৯ সালে, জাপানের প্রায় ৯০ হাজার পর্যটক মিশর ভ্রমণে যান। ২০০৭ সালের হিসাব অনুযায়ী ৩,৫০০ মিশরীয় পর্যটক জাপানে পর্যটনে গিয়েছিলেন।
জাপান, মধ্যপ্রাচ্যের জন্য মিশরকে একটি গুরুত্বপূর্ণ দেশ হিসেবে বিবেচনা করে। সেই সাথে এই অঞ্চলের কূটনীতির জন্য মিশরকে একটি অত্যাবশ্যক অংশ হিসেবে গণ্য করে। মধ্যপ্রাচ্যে শান্তি প্রতিষ্ঠা এবং শান্তি বজায় রাখার এই দুই দেশের মধ্যে সমন্বয় রয়েছে এবং এর পাশাপাশি দুই দেশের সরকার প্রধান এই ব্যাপারে পরস্পরকে সমর্থন দেয়।
দুই দেশের মধ্যে সম্পর্ক উন্নয়ন, সমন্বয় সাধন এবং দ্বিপাক্ষিক আগ্রহের খাতে উন্নয়নের লক্ষ্যে এই দুই দেশ একটি যৌথ কমিটি প্রতিষ্ঠা করেছে।
সরকারি মুস্তাফাবিয়া আলিয়া মাদ্‌রাসা
সরকারি মুস্তাফাবিয়া আলিয়া মাদ্‌রাসা(English:Government Mustafabia Alia Madrasha) বগুড়া জেলায় অবস্থিত উত্তরবঙ্গের একমাত্র সরকারি ও স্বনামধন্য ধর্মীয় শিক্ষা প্রতিষ্ঠান। এটি গণপ্রজাতন্ত্রী বাংলাদেশ সরকারের বাংলাদেশ মাদ্‌রাসা শিক্ষা বোর্ড এর অধীনস্থ একটি কামিল(স্নাতকোত্তর) মাদ্‌রাসা।
সরকারিকরণের পূর্বে
সরকারিকরণের পর
পূর্ব তিমুর-মার্কিন যুক্তরাষ্ট্র সম্পর্ক
পূর্ব তিমুর-মার্কিন যুক্তরাষ্ট্র সম্পর্ক বা তিমুর লেস্তে-মার্কিন যুক্তরাষ্ট্র সম্পর্ক, পূর্ব তিমুর এবং মার্কিন যুক্তরাষ্ট্র এর মাঝে বিদ্যমান দ্বিপাক্ষিক সম্পর্ককে নির্দেশ করে। পূর্ব তিমুরের রাজধানী দিলিতে মার্কিন যুক্তরাষ্ট্রের একটি স্থায়ী দূতাবাস রয়েছে। অপরদিকে মার্কিন যুক্তরাষ্ট্রের রাজধানী ওয়াশিংটন, ডি.সি শহরে, পূর্ব তিমুরের একটি স্থায়ী দূতাবাস রয়েছে।
মার্কিন যুক্তরাষ্ট্রের ওয়াশিংটন, ডি.সি তে পূর্ব তিমুরের একটি দূতাবাস থাকার পাশাপাশি, নিউইয়র্ক শহরে অবস্থিত জাতিসংঘের কার্যালয়ে দেশটির একটি স্থায়ী মিশন রয়েছে।
যুক্তরাষ্ট্র, পূর্ব তিমুরকে বিভিন্নভাবে সহায়তা প্রদান করে থাকে। মার্কিন যুক্তরাষ্ট্রই বর্তমানে পূর্ব তিমুরের সবচেয়ে বড় উন্নয়ন সহযোগী। ২০০৭ সালে, উন্নয়ন সহায়তা কার্যক্রমের জন্য দেশটি পূর্ব তিমুরকে ২০.৬ মিলিয়ন (২.০৬ কোটি) মার্কিন ডলার প্রদান করে। এছাড়াও এশীয় উন্নয়ন ব্যাংক এবং বিশ্বব্যাংক এর মাধ্যমেও যুক্তরাষ্ট্র পূর্ব তিমুরকে সহায়তা প্রদান করে। ২০০২ সালে যুক্তরাষ্ট্রের রাষ্ট্রায়ত্ত সংস্থা পিস কর্পস, পূর্ব তিমুরে তাঁদের কার্যক্রম চালু করে। সংস্থাটি পূর্ব তিমুরে শান্তি প্রতিষ্ঠা, স্থিতিশীলতা বৃদ্ধির লক্ষ্যে কাজ করা শুরু করে। কিন্তু রাজনৈতিক অস্থিরতা এবং অস্থিতিশীলতার জন্য, ২০০৬ সালে সংস্থাটি পূর্ব তিমুরে তাঁদের কার্যক্রম বন্ধ ঘোষণা করে।
বর্তমানে, পূর্ব তিমুরে নিযুক্ত মার্কিন যুক্তরাষ্ট্রের রাষ্ট্রদূত হলেন ক্যারেন ক্লার্ক স্ট্যান্টন। পূর্ব তিমুরে অবস্থিত মার্কিন দাতব্য সংস্থা ইউএসএইড এর মিশন এর মিশন পরিচালক হলেন মার্ক অ্যান্থনি হোয়াইট। এছাড়াও মার্কিন যুক্তরাষ্ট্র দূতাবাসের রাজনৈতিক, অর্থনৈতিক এবং বাণিজ্যিক সম্পর্ক বিষয়ক কর্মকর্তা হলেন রবার্তো কুইরোজ। পূর্ব তিমুরে, মার্কিন যুক্তরাষ্ট্রের প্রতিরক্ষা বিভাগের প্রতিনিধি হলেন মেজর রন সার্জেন্ট।
১৯৯৯ সালে ইউএসএইড পূর্ব তিমুরে তাঁদের কার্যক্রম শুরু করে। সংস্থাটি পূর্ব তিমুরে রাজনৈতিক প্রক্রিয়ার উন্নয়ন এবং কার্যকরী গণতান্ত্রিক নির্বাচন আয়োজনের উদ্দেশ্যে কাজ করে যাচ্ছে। ২০০১ সাল থেকে ২০০৮ সালের মধ্যে সংস্থাটি পূর্ব তিমুরের জন্য, ইন্টারন্যাশনাল ফাউন্ডেশন ফর ইলেক্টোরাল সিস্টেমকে (আইএফইএস) ২,২১৫,৯৯৭ মার্কিন ডলার, ইন্টারন্যাশনাল রিপাবলিকান ইন্সটিটিউটকে (আইআরআই) ৩,৬১৯,১৩৪ মার্কিন ডলার এবং ন্যাশনাল ডেমোক্র্যাটিক ইন্সটিটিউটকে (এনডিআই) ৩,৭২৮,৪৯০ মার্কিন ডলার প্রদান করে। এই অর্থ সহায়তার মাধ্যমে আইএফইএস পূর্ব তিমুরে নির্বাচনের কাঠামো এবং প্রক্রিয়ার উন্নয়ন করতে সক্ষম হয়। আবার আইআরআই, পূর্ব তিমুরের রাজনৈতিক দলগুলোর উন্নয়ন করার সুযোগ পায় এবং এনডিআই, পূর্ব তিমুরের বিভিন্ন রাষ্ট্রীয় কর্মকাণ্ডে জনগণের সম্পৃক্ততা নিশ্চিতে কাজ করে। এর পাশাপাশি সংস্থাটি কার্যকর স্থানীয় সরকার ব্যবস্থা গড়ে তোলার জন্যও কাজ করে।
ইকুয়েডর-মালয়েশিয়া সম্পর্ক
ইকুয়েডর-মালয়েশিয়া সম্পর্ক, ইকুয়েডর এবং মালয়েশিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে।
মালয়েশিয়ার রাজধানী কুয়ালালামপুরে ইকুয়েডরের একটি স্থায়ী দূতাবাস রয়েছে। অপরদিকে ইকুয়েডরের রাজধানী কিতোতে মালয়েশিয়ার একটি অনারারি কনসাল রয়েছে।
উভয় দেশই জোট-নিরপেক্ষ আন্দোলন (ন্যাম) এর সদস্য।
১৯৯৪ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তখন থেকেই এই দুই দেশের মধ্যকার সম্পর্ক অত্যন্ত আন্তরিক এবং বন্ধুত্বপূর্ণ বলে আখ্যায়িত করা হয়। তবে এই দুই দেশের মধ্যকার সম্পর্কের প্রধান খাতটি হল দ্বিপাক্ষিক বাণিজ্য।
২০১২ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল প্রায় ১৪২.২০ মিলিয়ন (১৪.২২ কোটি) মার্কিন ডলার। এর মধ্যে মালয়েশিয়ায় ইকুয়েডরের রপ্তানি আয়ের পরিমাণ হল ২২.২৯ মিলিয়ন (২.২২৯ কোটি) মার্কিন ডলার। অপরদিকে ইকুয়েডরে, মালয়েশিয়ার রপ্তানি আয়ের পরিমাণ হল ১১৯.৯১ মিলিয়ন (১১.৯৯ কোটি) মার্কিন ডলার। অর্থাৎ এই দুই দেশের মধ্যকার দ্বিপাক্ষিক বাণিজ্যে, মালয়েশিয়ার প্রায় ১০ কোটি মার্কিন ডলারের উদ্বৃত্ত রয়েছে।
মালয়েশিয়ায়, ইকুয়েডরের প্রধান রপ্তানি পণ্যগুলো হল; কোকোয়া বীজ, কফিএবং সামুদ্রিক খাদ্য। অপরদিকে ইকুয়েডরে মালয়েশিয়ার প্রধান রপ্তানি পণ্যগুলো হল; অর্ধ-পরিবাহী যন্ত্রপাতি, বৈদ্যুতিক যন্ত্রপাতি প্রভৃতি।
দুই দেশের মধ্যকার অর্থনৈতিক সম্পর্কের উন্নতি এবং উৎকর্ষ সাধনের লক্ষ্যে, এই দুই দেশ বেশ কিছু সমঝোতা স্মারকে সাক্ষর করেছে। এছাড়াও, ইকুয়েডরের মাধ্যমে দক্ষিণ আমেরিকার দেশগুলোর সাথে আসিয়ানভুক্ত দেশগুলোর নৌপথে বাণিজ্যিক সম্পর্ক তৈরির লক্ষ্যে এই দুই দেশ একটি দ্বিপাক্ষিক চুক্তিতে সাক্ষর করে। এই চুক্তিতে মালয়েশিয়ার পক্ষে অংশ নেয়, মালয়েশিয়ার সবচেয়ে গুরুত্বপূর্ণ বন্দর, ক্ল্যাং বন্দর-এর কর্তৃপক্ষ এবং ইকুয়েডরের পক্ষে অংশ নেয় মান্তা বন্দর কর্তৃপক্ষ। এই চুক্তির পাশাপাশি, দেশ দুটি প্রযুক্তি খাতেও চুক্তি সাক্ষর করেছে।
ইকুয়েডর সরকার, পাম তেল খাতে মালেশীয় বিনিয়োগের ব্যাপারে আগ্রহী। এই লক্ষ্যে মালেশীয় প্রতিষ্ঠান সিম ডার্বি, ইকুয়েডরে বিনিয়োগের সম্ভাবনা অনুসন্ধান করছে। শিক্ষা খাতে ইকুয়েডর মালয়েশিয়ার মালয়েশিয়ার জাতীয় বিশ্ববিদ্যালয়কে ইকুয়েডরের নতুন শিক্ষা কার্যক্রমে অংশগ্রহণ করার জন্য আহবান জানিয়েছে। পাশাপাশি ইকুয়েডরের অর্থনীতির রুপান্তরে অংশগ্রহণ করার জন্য দেশটি, মালয়েশিয়ার সকল উচ্চশিক্ষা দানকারী প্রতিষ্ঠানকে অনুরোধ জানিয়েছে।
যোগাযোগ খাতে, মালয়েশিয়া, ইকুয়েডরের একটি মনোরেল প্রকল্পে অর্থায়ন করেছে। দুই দেশের মধ্যকার দ্বিপাক্ষিক সম্পর্ক জোরদার এবং সমন্বয় বৃদ্ধির লক্ষ্যে মালয়েশিয়ায় ইকুয়েডরকে এই সহায়তা প্রদান করে।
ইথিওপিয়া-তুরস্ক সম্পর্ক
ইথিওপিয়া-তুরস্ক সম্পর্ক, ইথিওপিয়া এবং তুরস্ক এর মাঝে বিদ্যমান দ্বিপাক্ষিক সম্পর্ককে নির্দেশ করে। এছাড়াও এই দুই দেশের মধ্যকার ঐতিহাসিক সম্পর্কের বিষয়টিকেও নির্দেশ করে। অটোম্যান সাম্রাজ্যের সময় থেকে তুরস্ক এবং ইথিওপিয়ার মধ্যে কূটনৈতিক এবং বাণিজ্যিক সম্পর্ক বিদ্যমান ছিল। ১৯১০ সালে ইথিওপিয়ার হারার শহরে একটি অনারারি কনসাল স্থাপনের মাধ্যমে এই দুই দেশ আনুষ্ঠানিকভাবে কূটনৈতিক সম্পর্ক স্থাপন করে। ১৯১০ থেকে ১৯১২ সাল পর্যন্ত ইথিওপিয়ার হারারে অটোম্যান সাম্রাজ্যের একটি অনারারি কনসাল ছিল। ১৯১২ সালে হারার এর এই অনারারি কনসাল বন্ধ করে দেয়া হয়। তবে ১৯১২ সালেই আবার সেটিকে আদ্দিস আবাবাতে পুনঃস্থাপন করা হয়। পরবর্তীতে ১৯২৫ সালে তুরস্ক হারার শহরে আবার একটি কনস্যুলেট চালু করে, যার প্রধান ছিলেন একজন "চার্জ ডি অ্যাফেয়ার্স"। পরবর্তীতে ইথিওপিয়ায় অবস্থিত অনারারি কনসালকে, দূতাবাস হিসেবে উন্নীত করা হয়। ইথিওপিয়ায় যে সকল দেশ দূতাবাস খুলেছিল, তুরস্ক ছিল তাঁদের মধ্যে ষষ্ঠ।
তুরস্কের রাজধানী আঙ্কারাতে ইথিওপিয়ার একটি স্থায়ী দূতাবাস রয়েছে। ১৯৫০ এর দশকের একদম শেষদিকে এসে, ১৯৫৯ সালে ইথিওপিয়া, তুরস্কে তাঁদের দূতাবাস স্থাপন করে। কিন্তু ১৯৭৬ সালে, ইথিওপিয়া, তুরস্কে অবস্থিত তাঁদের এই দূতাবাস বন্ধ করে দেয়। দূতাবাস বন্ধ করার কারণ হিসেবে ইথিওপিয়া অর্থনৈতিক সীমাবদ্ধতাকে উল্লেখ করে। তবে পরবর্তীতে ২০০৬ সালে ইথিওপিয়া, পুনরায় তুরস্কে তাঁদের দূতাবাস চালু করে।
বর্তমানে তুরস্ক এবং ইথিওপিয়ার মধ্যকার সম্পর্ককে চমৎকার, আন্তরিক এবং বন্ধুত্বপূর্ণ হিসেবে উল্লেখ করা হয়। যদিও এই দুই দেশের মধ্যকার সম্পর্কের প্রধান জায়গাটি হল রাজনীতি এবং অর্থনীতি।
তুরস্ক বা ইথিওপিয়ায় এখন পর্যন্ত কোন উচ্চ পর্যায়ের সফর হয় নি। ইথিওপিয়া সরকার এর বেশ কয়েকজন মন্ত্রী বিভিন্ন সময়ে রাষ্ট্রীয় সফরে তুরস্কে গিয়েছেন। অপরদিকে তুরস্কের মন্ত্রী পর্যায়ের কেউ কখনও ইথিওপিয়া সফরে যাননি। তবে তুরস্কের পররাষ্ট্র মন্ত্রণালয়ের বেশ কয়েকজন প্রতিমন্ত্রী রাষ্ট্রীয় সফরে ইথিওপিয়াতে গিয়েছেন। এছাড়াও তুরস্কের নিরাপত্তা বিভাগের মহাপরিচালক ড. তুরান গেঙ্ক একবার ইথিওপিয়া সফরে গিয়েছেন।
২০০৮ সালের ডিসেম্বর মাসে, তুরস্ক সরকার, ইথিওপিয়ায় একটি বাণিজ্য বিষয়ক প্রতিনিধি দল পাঠায়। দলটি ইথিওপিয়ার প্রধানমন্ত্রী, ইথিওপিয়ার বাণিজ্য ও শিল্প মন্ত্রী এবং ওরোমিয়া অঞ্চলের প্রেসিদেন্ত আবাদুলা গামেদার সাথে বৈঠক করেন। বৈঠকে উভয়পক্ষই নিজেদের মধ্যকার সম্পর্ক উন্নয়ন এবং সমন্বয় বৃদ্ধির ব্যাপারে গুরত্বারোপ করেন। এর পাশাপাশি এই দলটি ইথিওপিয়াতে অবস্থিত তুরস্কের মালিকানাধীন প্রতিষ্ঠানের মালিকদের সাথেও বৈঠক করেন।
দক্ষিণ কোরিয়া-হাঙ্গেরি সম্পর্ক
দক্ষিণ কোরিয়া-হাঙ্গেরি সম্পর্ক, দক্ষিণ কোরিয়া এবং হাঙ্গেরির মাঝে বিদ্যমান দ্বিপাক্ষিক সম্পর্ককে নির্দেশ করে।
দক্ষিণ কোরিয়ার রাজধানী সিউলে হাঙ্গেরির একটি স্থায়ী দূতাবাস রয়েছে। এর পাশাপাশি দক্ষিণ কোরিয়ার ইনছন শহরে হাঙ্গেরির একটি অনারারি কনস্যুলেট রয়েছে। অপরদিকে হাঙ্গেরির রাজধানী বুদাপেস্টে দক্ষিণ কোরিয়ার একটি স্থায়ী দূতাবাস রয়েছে।
Relations date back to the exchange of permanent missions between the two countries, announced during the 1988 Summer Olympics in Seoul. The announcement made Hungary the first Eastern Bloc country to exchange ambassadors with South Korea. At the time, a large number of officials from various Communist countries were in Seoul, having ignored North Korea's call for a boycott of the Olympics; along with Hungary, they also made various formal and informal contacts with the South Korean government.
Trade with Hungary was already valued at US$18 million at the time; expansion of economic contacts was widely viewed as Hungary's motive in the establishment of relations. Full diplomatic relations were formally established on 29 January of the following year. At the time, Kim Pyong-il, the son of Kim Il-sung and half-brother of future North Korean leader Kim Jong-il, had just arrived in Budapest as ambassador; in response to Hungary's moves towards ties with the South, the North transferred him to Bulgaria. Bulgaria soon followed Hungary's example and moved to open relations with the South.
In 2006, a North Korean diplomat in Hungary and his family members defected to South Korea by entering the South Korean embassy there and requesting political asylum. By 2007, bilateral trade had grown by nearly ninety times to $1.6 billion; major South Korean investors in Hungary included Samsung and Hankook Tire. The Hungarian ambassador to South Korea, Miklos Lengyel, who began his service in October 2007, had previously worked in his government's mission in Pyongyang in the 1980s.
উত্তর-অন্তর্মুদ্রাবাদ
উত্তর-অন্তর্মুদ্রাবাদ ( মূলত একটি ফরাসি শিল্পকলা আন্দোলন যা মোটামুটি ১৮৮৬ সাল থেকে ১৯০৫ সাল পর্যন্ত বিকাশ লাভ করে। অন্য কথায়, সর্বশেষ অন্তর্মুদ্রাবাদী চিত্রপ্রদর্শনীর পরে এর জন্ম এবং ফোভবাদের জন্ম পর্যন্ত এর আয়ুষ্কাল। অন্তর্মুদ্রাবাদে আলো ও রঙের প্রকৃতিনিষ্ঠ অংকনকে যে গুরুত্ব প্রদান করা হয়, তারই প্রতিক্রিয়া হিসেবে উত্তর-অন্তর্মুদ্রাবাদের জন্ম। উত্তর-অন্তর্মুদ্রাবাদে বিমূর্ত বৈশিষ্ট্য ও প্রতীকী বিষয়বস্তুকে ব্যাপক গুরুত্ব দেওয়া হয়। এ কারণে নব্য-অন্তর্মুদ্রাবাদ, প্রতীকীবাদ, ক্লোয়াজোঁবাদ, পোঁ-আভঁ ঘরানা এবং সংশ্লেষবাদ ছাড়াও বেশ কিছু অন্তর্মুদ্রাবাদী শিল্পীর পরের দিকের চিত্রকর্মগুলিকে উত্তর-অন্তর্মুদ্রাবাদের অন্তর্ভুক্ত বলে মনে করা হয়। এই ধারার অগ্রপ্রথিকেরা ছিলেন পল সেজান (উত্তর-অন্তর্মুদ্রাবাদের জনক হিসেবে পরিচিত), পল গোগাঁ, ভিনসেন্ট ফান গো (Vincent van Gogh), এবং জর্জ সোরা।
শিল্প সমালোচক রজার ফ্রাই ১৯০৬ সালে সর্বপ্রথম "উত্তর-অন্তর্মুদ্রাবাদ" (Post-Impressionism) পরিভাষাটি ব্যবহার করেন।
উত্তর-অন্তর্মুদ্রাবাদী শিল্পীরা অন্তর্মুদ্রাবাদের সম্প্রসারণ সাধন করেন এবং একই সাথে এর সীমাবদ্ধতাগুলিকে পরিহার করেন। তারা জীবন্ত রঙের ব্যবহার, মোটা তুলিতে রঙ প্রয়োগ এবং বাস্তব-জীবনের বিষয়বস্তুর চিত্রকর্ম অঙ্কন অব্যাহত রাখেন। কিন্তু তারা জ্যামিতিক গড়ন, অনুভূতি প্রকাশের জন্য গড়নের বিকৃতিসাধন, কিংবা অস্বাভাবিক বা যাদৃচ্ছিক রঙের ব্যবহারও করতেন, যা তাদেরকে অন্তর্মুদ্রাবাদ থেকে আলাদা করেছে।
বাবুশান মহান্তি
বাবুশান মহান্তি () ওড়িয়া চলচ্চিত্রের একজন সফল ও জনপ্রিয় অভিনেতা, সঙ্গীতশিল্পী এবং চলচ্চিত্র প্রযোজক। তাঁর আসল নাম "তন্ময় মহান্তি"।
ওড়িয়া ছবির নায়ক বাবুশান মহান্তি ১৯৮৯ সালের ৩০ জুলাই ওড়িশার ভুবনেশ্বরে জন্মগ্রহণ করেন এবং সেখানেই বেড়ে উঠেন। তিনি ওলিউডের জনপ্রিয় অভিনেতা উত্তম মহান্তি ও অভিনেত্রী অপরাজিতা মহান্তির একমাত্র সন্তান। তিনি DAV পাবলিক বিদ্যালয়, চন্দ্রশেখরপুর (ভুবনেশ্বর) ও KIIT বিশ্ববিদ্যালয়ে (কলিঙ্গ ইন্সটিটিউট অব ইন্ডাস্ট্রিয়াল টেকনোলজি) পড়াশোনা করেছেন।
বাবুশান মৌলিক গানের উপর একজন প্রশিক্ষিত সঙ্গীতশিল্পী। ১০ বছর বয়স থেকেই গান করেন তিনি। সঙ্গীতশিল্পী হিসেবে পেশা জীবন শুরু করলেও ২০০৯ সালে হর পত্তনায়ক পরিচালিত "রোমিও- দ্য লাভার বয়" ছবিতে নায়ক হিসেবে অভিনয়ের মধ্য দিয়ে চলচ্চিত্রে যাত্রা শুরু করেন। বর্তমানে তিনি ওলিউডে তুমুল জনপ্রিয় একজন অভিনেতা। সমগ্র ওড়িশা জুড়ে তাঁর অসংখ্য ও অগণিত ভক্ত রয়েছে। ৬ জুলাই, ২০১৪ সালে দীর্ঘদিনের বান্ধবী ত্রুপ্তি শতপথীকে বিয়ে করেন বাবুশান। বাবুশান এবং ত্রুপ্তি DAV পাবলিক স্কুলে একসাথে পড়াশোনা করতেন।
তরং চলচ্চিত্র পুরস্কার
৭ম তরং চলচ্চিত্র পুরস্কার- (২০১৫)- সেরা অভিনেতা ("ভলপাএ ততে ১০০ রু ১০০")
৮ম তরং চলচ্চিত্র পুরস্কার (২০১৬)- সেরা অভিনেতা ("লভ পেইন কুছভি করেগা")
৯ম তরং চলচ্চিত্র পুরস্কার (২০১৭)- স্টার পারফর্মার ২০১৭ ("সিস্টার শ্রীদেবী")
ওড়িয়া ফিল্মফেয়ার পুরস্কার
৬ষ্ঠ ওড়িয়া ফিল্মফেয়ার পুরস্কার (২০১৫)- সেরা অভিনেতা ("সুপার মিছুয়া")
৭ম ওড়িয়া ফিল্মফেয়ার পুরস্কার (২০১৬)- সেরা অভিনেতা ("লভ স্টেশন")
৮ম ওড়িয়া ফিল্মফেয়ার পুরস্কার (২০১৭)- সেরা অভিনেতা ("হিরো নম্বর ১")
ওড়িশা রাজ্য চলচ্চিত্র পুরস্কার
ওড়িশা রাজ্য চলচ্চিত্র পুরস্কার ২০১০- সেরা অভিনেতা ("প্রেম অঢ়েই অক্ষর")
ওড়িশা রাজ্য চলচ্চিত্র পুরস্কার ২০১০- সেরা পুরুষ কন্ঠশিল্পী ("প্রেম অঢ়েই অক্ষর")
ওড়িশা রাজ্য চলচ্চিত্র পুরস্কার ২০১২- সেরা গায়ক ("লভ মাস্টার")
রেজিন ভেলাস্কেজ
রেজিনা এনকার্নাসিয়ন আনসং ভেলাস্কেজ, (; জন্ম: ২২ এপ্রিল, ১৯৭০) হলেন একজন ফিলিপিনো গায়িকা, অভিনেত্রী এবং রেকর্ড প্রযোজক। তিনি তার স্টেজ নাম রেজিন ভেলাস্কেজ-এর জন্য অধিক পরিচিত। ১৯৮০-এর দশকে তিনি "আং বাগং কামপাইয়ন" এবং ১৯৮৯ সালে এশিয়া প্যাসিফিক সিঙ্গিং কনটেস্ট উভয় প্রতিযোগিতা জয়লাভ করে সকলের মাঝে অধিক জনপ্রিয়তা অর্জন করেন; উক্ত প্রতিযোগিতায় তিনি ফিলিপাইন দেশের প্রতিনিধিত্ব করেছিলেন। ভেলাস্কেজ তার নিজের নামে তার প্রথম অ্যালবাম প্রকাশ করেন, সেই অ্যালবাম থেকে "কুং মীবাবলিক কো লং" গানটির মাধ্যমে তিনি খ্যাতি অর্জন করেন। উক্ত অ্যালবামটি ফিলিপাইনের তৎকালীন দুটি সেরা একক সংগীত অ্যালবামে পরিণত হয় এবং এটি বাণিজ্যিকভাবে সফল অ্যালবামগুলোর মধ্যে একটি হয়ে উঠে, যা তাকে একজন সক্ষম "ওপিএম শিল্পী" হিসেবে প্রতিষ্ঠালাভ করতে সাহায্য করেছে।
রেজিন ভেলাস্কেজ ১৯৯৪ সালে পলিগ্রাম রেকর্ডসের সঙ্গে একটি রেকর্ডিং চুক্তি স্বাক্ষর করেন এবং পরবর্তীতে "লিসেন উইথআউট প্রিজাস্টিস"-এর প্রকাশের মাধ্যমে দক্ষিণ পূর্ব এবং পূর্ব এশীয় অঞ্চলের একজন ভবিষ্যৎ শিল্পী হিসাবে আত্মপ্রকাশ করেন। অ্যালবামটি তার গাওয়া উক্ত অঞ্চলের মধ্যে শ্রেষ্ঠ বিক্রিত অ্যালবাম হিসেবে পরিণত হয়। ১৯৯০-এর দশকে তার সবচেয়ে সফল একক সংগীত ভিডিও এবং তার সাথে আরেকটি সঙ্গতিপূর্ণ সংগীত ভিডিও প্রকাশ করেন যেটি পরবর্তীতে এমটিভি এশিয়া দ্বারা "দশকের সেরা ভিডিও" হিসেবে ভূষিত হয়। ১৯৯৭ সালে পলিগ্রাম রেকর্ডসের সাথে তার বিচ্ছেদের পর, রেজিন ভেলাস্কেজের মধ্যে তার সঙ্গীত এবং পাবলিক ইমেজের জন্য সৃজনশীল নিয়ন্ত্রণের অভাব উদ্ধৃত হয়। অতঃপর পরের বছর রেজিন ভেলাস্কেজ ভিভা রেকর্ডসের সঙ্গে একটি রেকর্ড চুক্তি স্বাক্ষর করেন। ফিলিপাইনে তার সঙ্গীত কর্মজীবন পুনরায় শুরু করার সিদ্ধান্ত গ্রহণ করার পর, তিনি "আর২কে" (১৯৯৯)-এর একজন নির্বাহী প্রযোজক হওয়ার মাধ্যমে সৃজনশীল স্বাধীনতা অর্জন করেন। এই অ্যালবামটি ফিলিপাইনে একজন নারী শিল্পীর বিক্রিত সেরা অ্যালবাম এবং ১৯৯৯ থেকে ২০০০ সালের মধ্যে তার অঞ্চলের জন্য সেরা বিক্রিত স্থানীয় অ্যালবামে পরিণত হয়।
একটি উল্লেখযোগ্য সফল সময়ের পরে, রেজিন ভেলাস্কেজ "ওয়ান্টেড পারফেক্ট মাদার" (১৯৯৬)-এর চলচ্চিত্রে "সীসা" নামক প্রধান চরিত্রে অভিনয়ের মাধ্যমে চলচ্চিত্রে অভিনয় শুরু করেন। তিনি রোমান্টিক কমেডি চলচ্চিত্রগুলোতে প্রধান নারী ভূমিকা পালন করেন, যেগুলো বেশ প্রশংসা কুড়িয়েছিল। সেই সকল চলচ্চিত্রের মধ্যে উল্লেখযোগ্য হলো: "কালিয়াঙ্গন কো'য় আইকাও" (২০০০) এবং "পঙ্গাকো আইকাও ল্যাং" (২০০১)। "পঙ্গাকো আইকাও ল্যাং" চলচ্চিত্রটি উক্ত বছরের অর্থাৎ ২০০১ সালের "সর্বোচ্চ উপার্জনকারী চলচ্চিত্র"-এ পরিণত হয়। এছাড়াও তিনি বেশ কয়েকটি টেলিভিশন অনুষ্ঠানেও উপস্থিত হয়েছিলেন, যার মধ্যে "মালালা মো কায়া" (২০০২), "ফরএভার ইন মাই হার্ট" (২০০৪), "ডিভা" (২০১০) এবং "পুর সেনোরিটা" (২০১৬) উল্লেখযোগ্য। তিনি প্রথমবারের মতো একটি মানসিক প্রতিবন্ধী নারীর চরিত্রে অভিনয় করে একটি টেলিভিশন সিরিজের একটি পর্বে অভিনয় করেন। পরবর্তীতে টেলিভিশনে তার অসাধারণ অভিনয়ের ফলস্বরূপ তিনি প্রথমবারের মতো সেরা অভিনেত্রীর পুরস্কার জয়লাভ করতে সক্ষম হন।
দ্য ডে অব দ্য ডলফিন
দ্য ডে অব দ্য ডলফিন (ইংরেজি: The Day of the Dolphin; বাংলা অনুবাদ: "ডলফিনের দিন") হল মাইক নিকোল্‌স পরিচালিত মার্কিন কল্পবিজ্ঞান থ্রিলার চলচ্চিত্র। এই চলচ্চিত্রটি ফরাসি লেখক রবার্ট মের্ল রচিত "উন আনিমা দ্যুয়ি দ্য হিজো" উপন্যাস অবলম্বনে নির্মিত হয়েছে। চলচ্চিত্রটি নির্মানে ব্যয় হয়েছে ৮.১ মিলিয়ন ডলার।দ্য ডে অব দ্য ডলফিন চলচ্চিত্রটি নির্মিত হয়েছে হেলেন ওয়েভার কর্তৃক ইংরেজিতে অনুবাদকৃত বই "দ্য ডে অব দ্য ডলফিন" অবলম্বনে। এই চলচ্চিত্রটির অধিকাংশ দৃশ্য ধারণ করা হয়েছে দ্য বাহামাস-এর আবাকো আইল্যান্ড-এ।
খুরশিদ খান
ওস্তাদ খুরশিদ খান হলেন বাংলাদেশের একজন প্রখ্যাত সঙ্গীতজ্ঞ। সঙ্গীত সাধনায় অনন্য সাধারণ অবদানের জন্য ২০০০ সালে তাকে “সংস্কৃতিতে স্বাধীনতা পুরস্কার” প্রদান করা হয়।
সঙ্গীত চর্চায় অসাধারণ অবদানের জন্য ২০০০ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
রিপল ইফেক্ট
রিপল ইফেক্ট হচ্ছে পানিতে কোনো বস্তু উপর থেকে পরলে পানিতে যেমন ঢেউ বা তরঙ্গের (রিপল) সৃষ্টি হয় এবং এই সৃষ্ট তরঙ্গের ন্যায় বস্তু যেখানে পড়েছে সেখান থেকে চারপাশে ছড়িয়ে যায়, এমন একটি পরিস্থিতি।
রিপল ইফেক্ট কথ্যভাষায় অনেকসময় ব্যবহৃত হয়, তখন এর অর্থ মাল্টিপ্লায়ারও হতে পারে।
পরিচিত নয় এমন কারো সাথে সামাজিক মিথস্ক্রিয়া বা তার সাথে কথা বলার যে ভঙ্গি তা পরিস্থিতিতে কিভাবে প্রভাব ফেলবে, সেই ধরনের রিপল ইফেক্ট সমাজবিজ্ঞানে পর্যবেক্ষণ করা হয়। অন্যকে সাহায্য করার যে মানসিকতা বা চমৎকার বাচনভঙ্গীর মাধ্যমে কথা বলার যে প্রভাব, তা এক সম্প্রদায় থেকে অপর সম্প্রদায়ে ছড়াতেই থাকে এবং বাড়তেই থাকে।
এই কনসেপ্ট বা ধারণাটি কম্পিউটার বিজ্ঞানে সফটওয়্যার ম্যাট্রিক্সের ক্ষেত্রে জটিলতার পরিমাপক হিসেবে ব্যবহৃত হয়।
জাপান-শ্রীলঙ্কা সম্পর্ক
জাপান-শ্রীলঙ্কা সম্পর্ক (জাপানিজ: জাপান と ス リ ラ ン カ の 関係, সিংহলী: ජජජජ—ශශශීීීීීීී) বলতে শ্রীলঙ্কা এবং জাপান মধ্যে দ্বিপক্ষীয় সম্পর্ক বোঝায়।
জাপানের দূতাবাস রয়েছে শ্রীলঙ্কার রাজধানী শহর কলম্বোত। টোকিওতে শ্রীলঙ্কার দূতাবাস রয়েছে। জাপানের সাথে কূটনৈতিক সম্পর্ক স্থাপন করা হয় ১৯৫২ সালে, শ্রীলঙ্কা যুক্তরাজ্য থেকে স্বাধীনতা অর্জনের চার বছর পর। ২০১২ সালে, এই সম্পর্কের ৬০ তম বার্ষিকী একটি স্মরণীয় মুদ্রণ প্রদানের সঙ্গে পালিত হয়।
২০০৫ সালের বিবিসি ওয়ার্ল্ড সার্ভিস পল অনুযায়ী, শ্রীলংকানদের ৫০% ইতিবাচকভাবে জাপানের প্রভাব দেখে, ৪% এর সাথে একটি নেতিবাচক দৃশ্য প্রকাশ করে। জাপান শ্রীলংকাতে বিভিন্ন উন্নয়ন প্রকল্পে জড়িত এবং এটি শ্রীলংকার জন্য কম সুদের সুবিধার ঋণের প্রধান উৎস।
ইস্টার সানডে রাইড কলম্বোতে ইস্টার রবিবার (৫ এপ্রিল) ১৯৪২ সালে জাপান আকাশ পথে আক্রমণ চালায়; কয়েকদিন পরে ত্রিনকোমালিও আক্রমণ করে। এগুলি ইন্ডিয়ান মহাসাগরে ব্রিটিশ পূর্বাঞ্চলীয় ফ্লেটের ব্যবসা বাণিজ্য এবং অভিযানের অংশ হিসাবে গৃহীত হয়েছিল। ইউরোপীয়দের দিকে সিংহলী মধ্যে ক্রমবর্ধমান বিরক্তি একটি জার্মান বা জাপানী বিজয় জন্য আরো হতাশা এবং জনপ্রিয় সমর্থন ক্রমবর্ধমান নেতৃত্বে। গভর্নিং পার্টির দুই তরুণ সদস্য, জুনিয়াস রিচার্ড জাভার্ডেন (পরে প্রেসিডেন্ট নির্বাচিত হন) এবং ডুডলি সেনানায়েকে (পরবর্তী সময়ে ৩য় প্রধানমন্ত্রী), ব্রিটিশদের উৎখাতের সহযোগিতায় জাপানের সাথে আলোচনা করেন। পরে সান ফ্রান্সিসকো কনফারেন্সে (সানফ্রান্সিসকোর সংহতি #সিউলন জাপানের প্রতিরক্ষা চুক্তি দেখুন) জাপান পুনরায় জাপানকে বিশ্বব্যাপী স্বীকৃতিতে জয়াবর্ধনেকে প্রধান ভূমিকা পালন করে।
১৯৯৭ সালে, শ্রীলঙ্কা মাল্টি-সেক্টরাল টেকনিক্যাল অ্যান্ড ইকোনমিক কো-অপারেশন (বিমসটেক) ​​-এর জন্য বঙ্গোপসাগর ইনিশিয়েটিভের সদস্য হয়ে ওঠে, যার মধ্যে ভুটান, ভারত, নেপাল, থাইল্যান্ড ও মিয়ানমার রয়েছে। বিমসটেক ট্রেডমার্ক উন্নয়নে জাপানের সাথে একটি ফ্রি বাণিজ্য চুক্তি খুঁজছে, যা ২০০০ সাল থেকে চলে এসেছে। ২০০৭ সাল নাগাদ শ্রীলঙ্কার মোট রপ্তানির মাত্র ২.৪% জাপানে গিয়েছিল, যার মধ্যে বেশিরভাগই চা, রাবার, মাছ এবং মূল্যবান পাথর। শ্রীলঙ্কা ১৯৫০ থেকে জাপান থেকে সাহায্য প্রাপ্তি লাভ করে। ২০০৭ সাল পর্যন্ত শ্রীলঙ্কার সর্ববৃহৎ সাহায্যকারী দানকারী জাপান এবং বাণিজ্য ও বিনিয়োগ লেনদেন এবং এটি শ্রীলংকার অবকাঠামো উন্নয়নের প্রধান অবদানকারী।
জাপান বেশিরভাগ শ্রীলঙ্কায় তার প্রধান বৈদেশিক সাহায্য সংস্থা জাইকা এবং জেবিআইকির মাধ্যমে শ্রীলঙ্কার বিভিন্ন উন্নয়ন প্রকল্পের সাথে জড়িত এবং উচ্চতর কোটাইল হাইড্রো ইলেকট্রিক প্রজেক্ট, মাহাবেলির অংশ হিসাবে প্রকল্পের মাধ্যমে বিদ্যুৎ উৎপাদনের উন্নয়ন যেমন অর্থায়ন এবং বিভিন্ন উন্নয়ন প্রকল্প সাহায্য করে। উন্নয়ন, সমানলেওয়াভা, কুলুঙ্গাঙ্গা প্রকল্পগুলি এবং সেইসাথে কেলানিটিসা বিদ্যুৎ কেন্দ্র, এবং ট্রান্সমিশন লাইন উন্নয়ন এবং জাতীয় গ্রিডের দক্ষতা বৃদ্ধি, বন্দরনৈিক আন্তর্জাতিক বিমান বন্দরের সম্প্রসারণ হারানো, সম্প্রসারণ ও আধুনিকায়ন, নগর পরিবহনের অবকাঠামো উন্নয়ন, টেলিকম নেটওয়ার্ক সম্প্রসারণ এবং রেল এবং প্রধান এক্সপ্রেসওয়ে প্রকল্পের পাশাপাশি কলম্বো বন্দরের উন্নয়ন এবং সম্প্রসারণসহ রাস্তা উন্নয়ন প্রকল্প। জাপান কান্দি শহরের জন্য একটি মাস্টার প্ল্যানের জন্য সহায়তা প্রদান করছে।
জাপান-তাইওয়ান সম্পর্ক
১৯৭২ সালে জাপান-পিআরসি যুগ্ম সম্পাদনের পর জাপান চীন প্রজাতন্ত্রের (তাইওয়ান) একমাত্র সরকার হিসেবে সরকারি স্বীকৃতি দেয় না। তবে, জাপান তাইওয়ানের সাথে বেসরকারী, কর্ম-স্তরের সম্পর্ক বজায় রেখেছে। .
১৬০০-এর দশকে, জাপান ও তাইওয়ান মধ্যে সম্পর্ক ছিল বেশিরভাগ বাণিজ্য ভিত্তিক। ১৬২৪ খ্রিস্টাব্দে ডাচরা জাপানের সাথে বাণিজ্য করার জন্য তাইওয়ানে উপনিবেশ স্থাপন করেছিল।
টাঙ্গিং সাম্রাজ্যের রাজত্বকালে (১৬৬২-৮৩) জাপান তাইওয়ানে ডারসকিন, চিনি এবং রেশম বিক্রি করে এবং মূল্যবান ধাতু, চীনামাটির বাসন, আর্মস এবং তুলো কাপড় ক্রয় করে। জাপানী অর্থ এই সময়ের মধ্যে তাইওয়ানে ব্যবহার করা যেতে এবং কেইলুংতে জাপানী ব্যবসায়ীরা বসবাস করার অনুমতি পায়।
১৮৭৪ সালে, জাপানি সৈন্যরা ১৮৭১ সালে ৫৪ টি রাউকিউয়ান নাবিকদের হত্যার প্রতিশোধ হিসেবে আদিবাসী উপজাতিদের আক্রমণের জন্য দক্ষিণ তাইওয়ান আক্রমণ করেছিল।
প্রথম চীন-জাপানী যুদ্ধে কুইং রাজবংশের উপর জাপানের জয় ১৮৯৫ সালে শিমোনোয়েস্কির চুক্তিতে পরিণত হয়, যার মধ্যে তাইওয়ানকে জাপানে ভূপাতিত করা হয়েছিল। তাইওয়ান তখন ১৯৪৫ সাল পর্যন্ত জাপানের সাম্রাজ্যে শাসন করা হয়। দ্বিতীয় বিশ্বযুদ্ধ শেষ হওয়ার পর জাপানের আত্মসমর্পণের পর, তাইওয়ান একটি নির্বাসিত সরকার, চীনের প্রজাতন্ত্র দ্বারা দখল করে।
চীন ও জাপানের মধ্যে যুদ্ধের পর জাপানের দখলদার সময় প্রধানমন্ত্রী শিজু ইয়োশিদা (আনুষ্ঠানিকভাবে জাপানি সম্রাট কর্তৃক রাজকীয় ডিক্রিটির অধীনে সর্বশেষ প্রধানমন্ত্রী) চীনের নতুন প্রজন্মের গণপ্রজাতন্ত্রী চীনের অর্থনৈতিক ও কূটনৈতিকভাবে যোগাযোগ করার উদ্দেশ্যেই ছিলেন। যাইহোক, মার্কিন যুক্তরাষ্ট্র এই উদ্যোগটি সংশোধন করে এবং ১৯৫১ সন ফ্রান্সিসকো চুক্তির বয়কটের হুমকি দেয় যে জাপান যদি কেএমটি-নেতৃত্বাধীন ন্যাশনালিস্ট চীন (এখন তাইওয়ান) এবং তাইপেই (পরবর্তীতে চুক্তির একটি সমান্তরাল চুক্তি) সানফ্রান্সিসকো জাপান এবং দুইটি চীনা নাগরিককে বাদ দেওয়া হয়েছিল)। মার্কিন যুক্তরাষ্ট্র জাপানকে কেএমটি নেতৃত্বাধীন ন্যাশনাল ন্যাশানাল চ্যান্সেলর সাথে কূটনৈতিক সম্পর্ক স্বীকার করতে চায় না অন্যথায় দেশের সার্বভৌমত্ব পুনরুদ্ধার করা হবে না, মার্কিন যুক্তরাষ্ট্রের সাথে যুদ্ধে কার্যকরভাবে বজায় রাখা এবং মার্কিন সামরিক দখলদারিত্বের অধীনে রাখা।
সবকিছু বিবেচনা করে মার্কিন যুক্তরাষ্ট্রে এশিয়ায় তার কনটেন্টমেন্ট পলিসি তৈরির মাধ্যমে ইউসিসিডা মার্কিন প্রশাসনের (মার্কিন যুক্তরাষ্ট্রের সেক্রেটারি অব স্টেট জন ফস্টার ডুলস) সাথে তার অবস্থান পরিবর্তন করে, যেমনটি ইয়োশিদা লেটারে বর্ণিত হয়েছে , তাইপেই পরিবর্তে একটি শান্তি চুক্তি আলোচনা।
ন্যাশনাল হার্ট ফাউন্ডেশন অব বাংলাদেশ
ন্যাশনাল হার্ট ফাউন্ডেশন হূদরোগ ও রক্তসংবহন সংক্রান্ত জটিলতায় ভুগছে এমন রোগীদের সেবা প্রদান এবং সে সঙ্গে চিকিৎসক, সেবিকা এবং প্যারামেডিকদের প্রশিক্ষণ প্রদানের উদ্দেশ্যে ১৯৭৯ সনে প্রতিষ্ঠিত একটি বেসরকারি স্বাস্থ্য সেবা সংগঠন।
ঢাকার মিরপুরে ফাউন্ডেশন প্রতিষ্ঠিত হূদরোগ ইনস্টিটিউট ও হাসপাতালে সব ধরনের হূদরোগের পরীক্ষা ও চিকিৎসা সুবিধা রয়েছে। ওপেন-হার্ট সার্জারি যেমন, বাল্ব সংযোজন এবং ভাস্কুলার (ধমনী ও শিরা সংক্রান্ত) অপারেশন এখানে নিয়মিত করা হয়। এখানে বাই-পাস সার্জারির সুবিধাও রয়েছে। ভর্তিকৃত রোগী ছাড়াও ইনস্টিটিউট হাসপাতালের বহির্বিভাগে বহু রোগীর চিকিৎসা প্রদান করা হয়। এ ইনস্টিটিউটে রয়েছে কার্ডিওলজি, কার্ডিওভাস্কুলার সার্জারি, অ্যানেস্থেসিওলজি, কার্ডিওভাস্কুলার রেডিওলজি, বায়োকেমিস্ট্রি, প্যাথোলজি, হিমাটোলজি, ব্লাড ট্রান্সফিউশন, এপিডেমিওলজি ও প্রতিষেধক ঔষধ এবং পুনর্বাসন বিভাগ। চিকিৎসা ছাড়াও এখানে স্নাতকোত্তর ডিগ্রি যেমন এম.ডি (কার্ডিওলজি) এম.এস (কার্ডিওথোরাসিক সার্জারি) এবং ডি.কার্ড ও প্রদান করা হয়। এছাড়াও এখানে সেবিকাদের প্রশিক্ষণ প্রদান করা হয়।
ঢাকার বাইরে বিভিন্ন জেলায় এ ফাউন্ডেশনের শাখা রয়েছে। সভাপতিসহ ৮ সদস্যের একটি কার্যনির্বাহী পরিষদ এবং ১৪ সদস্যের একটি উপদেষ্টা পরিষদের মাধ্যমে ফাউন্ডেশনটি পরিচালিত হয়।
মঙ্গোলিয়া-তাইওয়ান সম্পর্ক
চীন প্রজাতন্ত্র ১৯৪৫ পর্যন্ত মঙ্গোলিয়া সঙ্গে কোনো সম্পর্ক ছিলো না। ১৯৪৬ থেকে ১৯৪৯ সালের মধ্যে দেশ দুটি কোনও কূটনীতিককে বিনিময় করেনি এবং ১৯৪৯ সালে চীনের গৃহযুদ্ধের শেষে মঙ্গোলিয়া তাইওয়ানের জনগণকে সরকারি ভাবে স্বীকৃতি প্রদান করে।
তাইওয়ানের মঙ্গোলিয়া ও প্রজাতন্ত্রের মধ্যে আনুষ্ঠানিক কূটনৈতিক সম্পর্কের অনুপস্থিতিতে, উভয় দেশের প্রতিনিধিত্বমূলক কার্যালয় রয়েছে, যা প্রকৃত দূত হিসেবে কাজ করে।
তাইওয়ান উলানবাটর একটি তাইপী বাণিজ্য এবং অর্থনৈতিক প্রতিনিধি দপ্তরের দ্বারা ব্যবসা ও বানিজ্যের প্রতিনিধিত্ব করা হয়। তাইওয়ায় উলানবাটরের বাণিজ্য ও অর্থনৈতিক প্রতিনিধির কার্যালয় দ্বারা মঙ্গোলিয়া প্রতিনিধিত্ব করে।]]
বাইরের মঙ্গোলিয়া ১৯১১ সালে কিংস রাজবংশ থেকে স্বাধীনতা ঘোষণা করে, একই বছরে চীনের প্রজাতন্ত্রের প্রতিষ্ঠিত হয় জিনহাই বিপ্লবের পর। বন্ধুত্বের ১৯৪৬-চীন-সোভিয়েত চুক্তির শর্তানুযায়ী চীন প্রজাতন্ত্রের স্বাধীনতা স্বীকৃত হয়েছে। যাইহোক, খোবড / জিনজিয়াং সীমান্তে সীমান্ত সংঘাতের কারণে, ১৯৪৬-৪৯ সময়ের মধ্যে কোন কূটনৈতিক সম্পর্ক প্রতিষ্ঠিত হয়নি।
১৯৫২ সালে, তাইওয়ান থেকে আরওসি এর প্রত্যাহারের তিন বছর পর, রওসি সরকার সোভিয়েত ইউনিয়নকে চুক্তির লঙ্ঘন করার অভিযোগ করেছিল। পরের বছর, আইনসভা ইউয়ান চুক্তিটি বাতিল করার পক্ষে ভোট দেয়। তাইওয়ান ১৯৭১ সাল পর্যন্ত জাতিসংঘে জাতিসংঘে (চীন) আসন দখল করে চলেছে এবং জাতিসংঘের নিরাপত্তা পরিষদের স্থায়ী সদস্য হিসেবে ১৯৫৯ -এর দশকে মঙ্গোলীয় গণপ্রজাতন্ত্রী জাতিসংঘের প্রবেশ নিষিদ্ধ করার জন্য তার অবস্থানটি ব্যবহার করে। জাতিসংঘের সদস্যপদ স্থগিতের সময় আরসিও কর্তৃক নিক্ষেপ করা একমাত্র ভেটো ১৯৯৫৫ সালে মঙ্গোলিয়া ভর্তির বিরুদ্ধে ছিল। এইভাবে, ১৯৬০ সাল পর্যন্ত জাতিসংঘ থেকে মঙ্গোলিয়া বাদ দেওয়া হয়েছিল, যখন সোভিয়েত ইউনিয়ন ঘোষণা করেছিল যে, মঙ্গোলিয়া ভর্তি না হওয়া সত্ত্বেও, এটি সমস্ত স্বতন্ত্র আফ্রিকান রাষ্ট্রের ভর্তি বাতিল করবে। এই চাপের মুখোমুখি হলে, প্রতিবাদে রওসে রেন্জ।
১২ ই এপ্রিল, ১৯৯৩ তারিখে বিধানসভা ইউয়ান একটি সাংবিধানিক ব্যাখ্যাের জন্য আবেদন করে, যা কিনা আরওসি'র জাতীয় সীমানার সীমানা নির্ধারণ করবে, যখন বাইরের মঙ্গোলিয়া বিবেচনা করে আরওসি অঞ্চলে অন্তর্ভুক্ত হবে না। তবে, বিচার বিভাগীয় ইউয়ান ২৬ নভেম্বর, ১৯৯৩-এর ২৪ নং অনুচ্ছেদে বিচার বিভাগীয় পর্যালোচনার নাগালের বাইরে সাংবিধানিক ভূখণ্ডের নাম ঘোষণা করে এবং এভাবে প্রশ্নটি এড়ানো যে কিনা মঙ্গোলিয়াকে চীনের প্রজাতন্ত্রের সাংবিধানিক অঞ্চল হিসেবে বিবেচনা করা উচিত।
তাইওয়ানের মঙ্গোলিও জনগোষ্ঠী
সংখ্যার বিচারে তাইওয়ানের মঙ্গোলিও জনগোষ্ঠী বড় নয়। মঙ্গোলিওরা তাইওয়ান দ্বীপের জনসংখ্যার একটি ছোট অংশ গঠন করে। ২০০৪ সালে মঙ্গোলিয়া থেকে তাইওয়ানে শ্রমিক অভিবাসন দ্বারা শুরু হয়েছিল। সেই থেকে তাইওয়ানে মঙ্গোলিও জনগোষ্ঠী বসবাসের সূত্রপাত।
চীনের ইনার মঙ্গোলিয়া প্রদেশের কিছু সংখ্যক মঙ্গোলিয়ান চীনের গৃহযুদ্ধ শেষ হওয়ার পর ১৯৪৯ সালে চীনের মূল ভূখন্ড থেকে কুয়োমিন্টাঙের সাথে তাইওয়ানে আসেন। মঙ্গোলীয় ও তিব্বত বিষয়ক কমিশনের ১৯৫৯ সালের পরিসংখ্যান অনুযায়ী, তাইওয়ানে মোট ১৩৯ টি মঙ্গোল পরিবারে মোট ৪৩১ জনের মঙ্গোলিয়ান রয়েছে, এদের মধ্যে বেশির ভাগই জোসোটু, জেরেম এবং জু-উদ-এর অন্তর্ভুক্ত। কেএমটি থেকে পালিয়ে যাওয়া সবচেয়ে বিশিষ্ট ব্যক্তিদের মধ্যে একজন ছিলেন চাংকয়া খাতখাতু, লবসাঙ্গ পেলেন টেনে দোনেম, যিনি ১৯৪৯ সালে চীনের প্রধান ভূখণ্ড থেকে পালিয়ে যান এবং ১৯৫৭ সাল পর্যন্ত তাইপেইতে বসবাস করেন। অন্যদের উ হেলিং এবং সেভেনংরুব।
যাইহোক, ২১ শতককের আগে পর্যন্ত মঙ্গোলিয়া এবং তাইওয়ানের মধ্যে সামান্যই যোগাযোগ ছিল। তাইওয়ানের কর্তৃপক্ষ মঙ্গোলিয়ার রাজধানী উলানবাটারের একটি তাইপেই অর্থনৈতিক ও সাংস্কৃতিক প্রতিনিধি কার্যালয় প্রতিষ্ঠার সাথে সাথে ২০০২ সালে মঙ্গোলিয়া থেকে অভিবাসী শ্রমিকদের আমদানির মূল ভিত্তি গঠিত হয় এবং সম্ভাব্য অভিবাসীদের অপরাধী রেকর্ড পরীক্ষা করার জন্য একটি পদ্ধতি বাস্তবায়ন শুরু করা হয়। পরিকল্পনাটি প্রাথমিকভাবে বিরোধী দলের মুখোমুখি হয়েছিল; মঙ্গোলিয়া ও তিব্বতি বিষয়ক কমিশনের প্রাক্তন চেয়ারম্যান এটি "কূটনৈতিক শুয়োরের মাংসের পিপা" হিসাবে সমালোচনা করেন এবং ডেমোক্রেটিক প্রগ্রেসিভ পার্টির একটি গোপন প্রচেষ্টাকে মঙ্গোলিয়ার সাথে দ্বিপক্ষীয় সম্পর্ক সম্প্রসারণের মাধ্যমে ডেসিন্যাইসিসেশনের জন্য তারা ধীরে ধীরে সমালোচনা করেন, যা চীনের প্রজাতন্ত্রের সরকার পূর্বে বিবেচনা করেছিল তাইওয়ানকে চীনের অঞ্চল এবং এটি স্বাধীন দেশ নয়।
তাইওয়ানের শ্রমিক কাউন্সিল বিষয়ক সংস্থা জানুয়ারী ২০০৪ সালে মঙ্গোলীয়ান কর্মীদের নিয়োগের অনুমোদন দেয়। মঙ্গোলিয়াতে প্রাথমিক প্রতিক্রিয়া ছিল খুবই শক্তিশালী। মঙ্গোলিয়ার কেন্দ্রীয় কর্মসংস্থান দপ্তরের রিপোর্টে বলা হয় যে ২০,০০০ এর বেশি মানুষ পেশাদার দক্ষতা এবং চীনা ভাষা প্রশিক্ষণ কোর্সে আগ্রহী ছিলেন। শ্রমিকদের জন্য তাইওয়ানের নেতৃত্বে অবশেষে প্রশিক্ষনে ভর্তি হন ৭,০০০ মানুষ; ৯০% আবেদনকারীর বয়স ২০ থেকে ৩৫ বছর এবং এর মধ্যে ৪৫% মহিলা ছিলেন। এক মঙ্গোলিয়ান কর্মকর্তা বলেছিলেন যে তাইওয়ান প্রবাসী কর্মীদের জন্য জাপান, দক্ষিণ কোরিয়া, বা পূর্ব ইউরোপীয় দেশগুলির মত উচ্চতর মজুরি (মঙ্গোলায় দেওয়া পাঁচবার) এবং স্বাস্থ্যবিধানের ঐতিহ্যগত গন্তব্যস্থলের তুলনায় অভিবাসী কর্মীদের জন্য ভালো কর্মসংস্থান সৃষ্টি করেছে।
পাশাপাশি অভিবাসী শ্রমিকদের থেকে, ২০০৭ সাল পর্যন্ত তাইওয়ান বিশ্ববিদ্যালয়ের মোট ১০০ টি মৌলিক শিক্ষার্থী অধ্যয়নরত ছিলেন এবং মোট ১,৭০০ জন মঙ্গোলিয়ান পেশাদার প্রশিক্ষণের জন্য তাইওয়ান গিয়েছিলেন, বিশেষত আইনি ক্ষেত্রে।
লাইফ (২০১৭-এর চলচ্চিত্র)
লাইফ ২০১৭ সালে মুক্তিপ্রাপ্ত মার্কিন ভৌতিক কল্পবিজ্ঞান চলচ্চিত্র। চলচ্চিত্রটি পরিচালনা করেছেন ড্যানিয়েল ইসপিনোসা।
২০১৭ সালের মার্চ মাসে মুক্তিপ্রাপ্ত এই চলচ্চিত্রটি গড়ে উঠেছে আন্তর্জাতিক মহাকাশ সংস্থার ছয় সদস্যের একটি গবেষক দলকে কেন্দ্র করে। মুক্তি পরে এটি সমালোচকদের নিকট থেকে মিশ্র প্রতিক্রিয়া লাভ করে। চলচ্চিত্রটি নির্মাণ করতে ব্যয় হয় ৫৮ মিলিয়ন ডলার এবং মুক্তির পরে চলচ্চিত্রটি থেকে আয় ১০০ মিলিয়ন ডলারেও বেশী।
লাইফ চলচ্চিত্রটি যে তারিখে মুক্তি পাওয়ার কথা ছিল দুটি অন্য চলচ্চিত্রের সাথে প্রতিযোগিতা এড়াতে সেই তারিখের আগেই মুক্তি পায়। চলচ্চিত্রটি বৈশ্বিকভাবে মুক্তি পায় সাউথ বাই সাউথওয়েস্ট-এ ১৮ মার্চ ২০১৭তে।
কুয়েত আন্তর্জাতিক বিমানবন্দর
কুয়েত আন্তর্জাতিক বিমানবন্দর (, ) কুয়েতের ফারওয়ানিয়ায় অবস্থিত একটি বিমানবন্দর। যা কুয়েত শহরের দক্ষিণে অবস্থিত, যা এলাকা জুড়ে বিমানবন্দরটি নির্মিত। বিমান বন্দরটি জাজিরা এয়ারওয়েজ, কুয়েত এয়ারওয়েজ এবং ওয়াটানিয়া এয়ারওয়েজের সাথে যোগাযোগ রেখে কাজ করে। বিমানবান্দরের কমপ্লেক্সেটি আল মুবারাক বিমান ঘাঁটি নামে পরিচিত, যার মধ্যে কুয়েত বিমান বাহিনীর সদর দফতর এবং কুয়েত বিমান বাহিনী জাদুঘর রয়েছে।
১৯২৭-১৯২৮ সালে বিমানবন্দরটি প্রথম কার্যক্রম শুরু করে। বিমানবন্দরটি প্রধানত ব্রিটিশদের একটি পদক্ষেপ মাত্র যা দ্বারা তারা ব্রিটিশ ভারতে পৌছাতে পারে। প্রধান বিমানবন্দরের কাঠামোটি আল হানির যৌথ নির্মাণ উদ্যোগে বালাস্ট নেডাম নির্মান করেন, যা নেদারল্যান্ডে সম্পন্ন হয়েছিল।
১৯৯৯-২০০১ সালে বিমানবন্দরটির ব্যাপক সংস্কার ও সম্প্রসারনের কাজ হয়।, প্রাক্তন পার্কিং লট সাফ করা হয়েছিল এবং একটি টার্মিনাল সম্প্রসারণ করে নির্মান করা হয়েছিল। অন্তর্ভুক্ত করা হয় নতুন চেক ইন এলাকায়, এবং নির্মান করা হয় বিমানবন্দরের একটি নতুন প্রবেশদ্বার, একটি বহুমুখী পার্কিং গঠন নির্মাণ, এবং একটি বিমনাবন্দরের মালামাল রাখার স্থান।
কুয়েত আন্তর্জাতিক বিমানবন্দর বর্তমানে ৯ মিলিয়নেরও বেশি যাত্রী প্রতি বছর বহন করতে পারে। ২০০৮ সালে একটি নতুন সাধারণ বিমান চলাচলের টার্মিনাল নির্মিত হয় এবং পরে রয়েল এভিয়েশন দ্বারা পরিচালিত হয় যা BOT স্কিমের অধীনে। ২০০৪ সালের শেষের দিকে, এই টার্মিনালটি সাধারণ বিমান পরিবহন কাজে নিয়োজিত থাকে এবং পরে ট্র্যাফিকের সাথে ওয়াতানিয়া এয়ারওয়েজ-এর নির্ধারিত পরিসেবাগুলি পরিচালনা করতে শুরু করে। টার্মিনালটি পুনরায় নামকরণ করা হয়েছিল সাজ্জাদ টার্মিনাল।
২০১১ সালে সিভিল এভিয়েশনের বিভাগ কুয়েতের আন্তর্জাতিক বিমানবন্দরটি সম্প্রসারণের প্রয়াস ঘোষণা করা হয় যাতে এটি আরো বেশি যাত্রী এবং আরো বিমান পরিচালনা করতে পারে। ২০১৩ সালের ৩ অক্টোবর অধিনায়ক জেনারেল বেসামরিক বিমান চলাচল কর্তৃপক্ষ ঘোষণা দেয় যে ২০১৩ সালে একটি নতুন ফস্টার + পার্টনার্স ডিজাইন করা টার্মিনাল নির্মাণ শুরু হবে এবং প্রথম পর্যায়ে ১৩ মিলিয়ন যাত্রীকে বার্ষিক যাত্রীর পরিমাণ বৃদ্ধি করবে ২৫ মিলিয়ন যাত্রীতে পরনত করবে। বিমানবন্দর টার্মিনাল নির্মাণের জন্য আনুষ্ঠানিকতা চূড়ান্ত হয় ২০১২ সালের শেষ দিকে। এটি বর্তমান টার্মিনালের দক্ষিণে নির্মিত হবে এবং এয়ারপোর্ট কম্পাউন্ডের দক্ষিণে সপ্তম রিং রোড থেকে নতুন অ্যাক্সেস রুটগুলি নির্মিত হবে। বিমান বন্দরটি তিন-ইঙ্গিত তারকা হিসাবে নকশা করা হয়েছে, প্রতিটি পয়েন্ট তারকা এর কেন্দ্র থেকে ৬০০ মিটার বিস্তৃত।
২০০৮ মাধ্যমে ২০১৫
ইরি হ্রদ
ইরি হ্রদ ()  উত্তর আমেরিকার পাঁচ বৃহৎ হ্রদসমূহের মধ্যে চতুর্থ বৃহত্তম হ্রদ (ভূপৃষ্ঠের মাপ অনুযায়ী) এবং বিশ্বব্যাপী একাদশ-বৃহত্তম হ্রদ যদি পৃষ্ঠ এলাকা অনুযায়ী চিন্তা করা হয়। এটি সর্বদক্ষিণে, নিম্নতম গভীরতার, এবং ক্ষুদ্রতম আয়তনের হ্রদ, এবং সেকারণে এই হ্রদ সবচেয়ে কম গড় পানি উপস্থিতি রয়েছে। গভীরতম পর্যায়ে ইরি হ্রদ গভীর।
চাউটাং
চাউটাং নদী (), সিয়ালিক পাহাড় থেকে শুরু হয়, যা সারসতী নদীর একটি উপনদী যা আবার ঘগ্গর নদীর উপনদী।  ভারতের হরিয়ানা রাজ্যের উপর দিয়ে ঘগ্গর নদী প্রবাহিত হয়।
চাউটাং নদী একটি মৌসুমী নদী যা হরিয়ানা, ভারত এর মধ্যে দিয়ে প্রবাহিত হয়। এই নদী ছিল সারাসভতী নদীর অন্যতম প্রধান অবদানকারী হয়, যমুনার কারণে যা পরিবর্তিত হয়। সাম্প্রতিক গবেষণা অনুযায়ী, যমুনার পথ পূর্বদিকে পরিবর্তিত হয় ৫০০০০ থেকে ১০০০০ বছর আগে, এবং চাউটাং এখন একটি বৃষ্টি-নির্ভর নদী ও যমুনা প্রায় ১০০০০ বছর ধরে কোন রকম পানি প্রদান করে না।
আহমেদ ওয়ালি কারজাই
আহমেদ ওয়ালি কারজাই (, , ১৯৬১ – ১২ জুই ২০১১) আফগানিস্তানে একজন রাজনীতিবিদ ছিলেন, যিনি ২০০৫ সালে থেকে শুরু করে তার মৃত্যুর আগ পর্যন্ত কান্দাহার প্রাদেশিক কাউন্সিলের চেয়ারম্যান হিসেবে দায়িত্ব পালন করেছিলেন। তিনি ছিলেন আফগানিস্তানের সাবেক প্রেসিডেন্ট হামিদ কারজাইয়ের পৈত্রিক সৎ ভাই এবং প্রাচীন পোপালজাই উপজাতির সদস্য। ওয়ালি কারজাই পূর্বে মার্কিন যুক্তরাষ্ট্র বসবাস করতেন, যেখানে তিনি তার পরিবারের মালিকানাধী একটি রেস্টুরেন্ট পরিচালনা করতেন। ২০০১ সালের শেষের দিকে তালিবান সরকারকে পতনের পরে তিনি আফগানিস্তানে ফিরে আসেন। তিনি রাজনৈতিক দূর্নীতির অভিযোগে অভিযুক্ত হন এবং সিআইএ প্যারোলের উপর একটি অভিযোগ আনা হয়েছিল। ২০১১ সালের ১২ জুলাই তারিখে তিনি তার এক ঘনিষ্ট বন্ধুর দেহরক্ষী সরদার মোহাম্মদের হাতে খুন হন।
কারজাই ১৯৬১ সালে আফগানিস্তানের কান্দাহার প্রদেশের কার্জ গ্রামে জন্মগ্রহণ করেন। তিনি সম্পর্কে আবদুল আহাদ কারজাই এর সন্তান এবং হামিদ কারজাই, মাহমুদ কারজাই এবং কা্ইয়ুম কারজাইয়ের ভাই হন।তিনি কাবুলের হাবিবিয়া উচ্চ বিদ্যালয় থেকে লেখাপড়া শুরু করেছিলেন কিন্তু আফগানিস্তানে সোভিয়েত যুদ্ধের কারণে তার লেখাপড়া শেষ করা সম্ভব হয়নি। এরপর তিনি প্রতিবেশী দেশ পাকিস্তান ভ্রমণ করেন এবং তারপরে মার্কিন যুক্তরাষ্ট্র অভিবাসনে যান। সেখানে ওয়ালি কারজাই শিকাগোতে তার পরিবারের মালিকানাধীন একটি আফগান রেস্টুরেন্ট পরিচালনা করেন। ১৯৮০ দশকের শেষের দিকে তার পিতা আব্দুল আহাদকে সাহায্য করার জন্য আহমদ ওয়ালী পাকিস্তানে ফিরে আসেন।
২০০১ সালে তিনি মার্কিন যুক্তরাষ্ট্রে দখলদারির পর আফগানিস্তানে রাজনৈতিক প্রাধান্য পেয়েছিলেন, যার পরিপ্র্রেক্ষিতে তিনি দেশের দক্ষিণ যুক্তরাষ্ট্রের সামরিক বাহিনীর প্রধানের সহযোগী হিসেবে কাজ করতে পেরেছিলেন। ২০০৫ সালে তিনি কান্দাহার প্রাদেশিক কাউন্সিল নির্বাচিত হন এবং প্রাদেশিক অঞ্চলে অসাধারনভাবে প্রভাব বিস্তার করার কারনে তাকে "কার্যকরী গভর্নর" হিসেবে বর্ণনা করা হয়। তার মৃত্যুর আগের মুহুর্ত পর্যন্ত তিনি কাউন্সিল চেয়ারম্যান হিসেবে দায়িত্ব পালন করেছিলেন।
তার মৃত্যুর কয়েকদিন আগে, কান্দাহারে তার নিজ বাড়িতে, লয়েস ডুগেট এর উপস্থাপনায় একটি ব্রিটিশ টেলিভিশন অনুষ্ঠান "আফগানিস্তান: দ্যা আননোন কান্ট্রি"-তে তার আহবানে আহমেদ ওয়ালি কারজাই তার সম্পর্কে জনগণের অনুভূতি সম্পর্কে বক্তব্য রাখেন। ডুসিট বলেছিলেন যে: "শক্তিশালী পুরুষের মত তিনি পরিবার ও সহকর্মীদের উপর নির্ভর করে তাকে রক্ষা করেন।"
মুজিবুল হক (সচিব)
মোঃ মুজিবুল হক (১৯৩০ - ১২ জানুয়ারি ২০১৪) হলেন বাংলাদেশের একজন পদস্থ সরকারি কর্মকর্তা এবং নাগরিক অধিকার নেতা। সরকারি চাকুরীতে এবং নাগরিক অধিকার রক্ষায় অনন্য সাধারণ অবদানের জন্য ২০০৫ সালে তাকে “সমাজসেবায় স্বাধীনতা পুরস্কার” প্রদান করা হয়।
মুজিবুল হক ১৯৫২ সালে সলিমুল্লাহ মুসলিম হলের তৎকালীন ভিপি হিসাবে বাংলা ভাষা আন্দোলনের সাথে সরাসরি জড়িত থাকায় গ্রেফতার হয়ে জেলও খেটেছেন। ১৯৫২ সালের ২০ ফেব্রুয়ারি ১৪৪ ধারা জারির প্রেক্ষিতে আবুল হাশিমের সভাপতিত্বে সর্বদলীয় সংগ্রাম পরিষদের সভায় তিনিও উপস্থিত ছিলেন এবং পরের দিন ২১ ফেব্রুয়ারির রক্তাক্ত ঘটনায় তিনি পুলিশের কাঁদানে গ্যাসের শিকার হন।
তিনি বাংলাদেশ সরকারের একাধিক মন্ত্রণালয়ের সচিব হিসাবে দায়িত্ব পালন করেছেন।
তিনি ২০১৪ সালে ১২ জানুয়ারি তারিখে ৮৪ বছর বয়সে ঢাকার বারডেম কার্ডিয়াক সেন্টারে চিকিৎসাধীন অবস্থায় মারা যান।
সরকারি চাকুরীতে এবং নাগরিক অধিকার রক্ষায় অসাধারণ অবদানের জন্য ২০০৫ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মাকাও টাওয়ার
মাকাও টাওয়ার কনভেনশন ও বিনোদন কেন্দ্র (; ) নামেও পরিচিত, ম্যাকাও টাওয়ার, ম্যাকাও, চীনে অবস্থিত একটি মিনার। মিনারটি ভূপৃষ্ঠ থেকে ৩৩৮ মিটার(১,১০৯ ফুট) উঁচু। এটিতে রেস্তোরাঁ, থিয়েটার, শপিং মল এবং স্কাইওয়াক এক্স, বহিপরিধি ঘিরে একটি রোমাঞ্চকর পদব্রজে সফরসহ সামগ্রিক দৃশ্যযুক্ত পর্যবেক্ষণ ডেক আছে।  এখান থেকে ম্যাকাওয়ের সেরা দৃশ্য উপলব্ধ এবং সাম্প্রতিক বছরগুলিতে এটি বিভিন্ন দুঃসাহসিক কার্যক্রমের জন্য ব্যবহৃত হয়েছে। ম্যাকাও টাওয়ারের এর বাইরের রিম থেকে ২৩৩ মিটার উচ্চতায় এ জে  হাকেট দ্বারা স্কাই জাম্প ও বাঞ্জী জাম্প, বিশ্বের সর্বোচ্চ বাণিজ্যিক স্কাই জাম্প  (২৩৩ মিটার) এবং  ২৫২ মিটার উচ্চতার  সর্বোচ্চ বাণিজ্যিক ডিসেলেটর অবতরন সুবিধাসম্পন্ন, ভেগাস 'স্ট্রাটস্ফিয়ার স্কাই জাম্পের পরে  বিশ্বের দ্বিতীয়  বাণিজ্যিক ডিসেলেটর অবতরন সুবিধাসম্পন্ন মান্যতা প্রাপ্ত মলার আর্কিটেক্টের আর্কিটেকচার ফার্ম  দ্বারা এই টাওয়ার নির্মিত হয়েছিল।
এই মিনারটি বিশ্বের বিখ্যাত মিনারগুলির বিশ্ব ফেডারেশনের সদস্য। পর্যবেক্ষণ এবং বিনোদনের জন্য ব্যবহৃত ছাড়াও, মিনারটি টেলিযোগাযোগ এবং সম্প্রচারের জন্য ব্যবহার করা হয়।গ্র্যান্ড লিসবোয়া হোটেলটি ম্যাকাউ স্কাইন্যাইনের সবচেয়ে স্বীকৃত স্থান।
অকল্যান্ডের একটি ভ্রমণে, হংকং ক্যাসিনো কোটিপতি স্ট্যানলি হো হং-সান অকল্যান্ডের আকাশ মিনার দেখে এতটাই প্রভাবিত ছিলেন যে তিনি মাকাওতে একই ধরনের একটি নির্মাণের জন্য চিন্তা করেছিলেন।টাওয়ারটি নিউজিল্যান্ডের প্রকৌশল সংস্থা বেকা গ্রুপ এবং গর্ডন মোলার অফ  মোলার আর্কিটেক্ট ফর   সসিয়াদেড ডি টেরিসমো ই ডিভারসিস ডি ম্যাকাও  দ্বারা পরিকল্পিত।মিনারটির নির্মাণ কাজ ১৯৯৮ সালে শুরু হয়েছিল এবং টাওয়ারটি আনুষ্ঠানিকভাবে ১৯ ডিসেম্বর, ২০০১ তারিখে খোলা হয়েছিল।
প্রকল্প স্থপতি: লেস দিক্সত্রা
২০০৬ সালের ১৭ই ডিসেম্বর, সমসাময়িক বাঙ্গি জাম্পিংয়ের জনক এ জে হাকেট এবং জনপ্রিয় শিল্পী এডিসন চেন ম্যাকু টাওয়ারে দুটি গিনেস ওয়ার্ল্ড রেকর্ডস ভাঙেন। এ জে হাকেট, আইফেল টাওয়ার থেকে ১৯৮৭ সালে অর্জন করা "একটি বিল্ডিং থেকে সর্বোচ্চ বাঞ্জি জাম্প" তাঁর নিজের গিনেস বিশ্ব রেকর্ড ভেঙে নতুন রেকর্ড গড়েন।এডিসন চেন "বিশ্বের সর্বোচ্চ বাঞ্জি জাম্প সুবিধা"র জন্য নিলামে উদ্বোধনী লাফে ম্যাকাও টাওয়ারের প্রতিনিধিত্ব করেন।
ম্যাকু টাওয়ার কনভেনশন অ্যান্ড এন্টারটেনমেন্ট সেন্টার এবং ম্যাকাউ টাওয়ার এক সাথে সংযুক্ত, একটি সংযুক্ত ফ্লোর হিসাবে বেসমেন্ট। মোট পাঁচটি ভূগর্ভস্থ বেসমেন্টের সাথে ম্যাকাউ টাওয়ার কনভেনশন এবং প্রদর্শনী কেন্দ্র। 4 তম তল কফি ক্যাফে "4 এ ক্যাফে" ， আর ৫০০ আসনের থিয়েটার, শিল্প পারফরমেন্স এবং চলচ্চিত্র প্রদর্শণের জন্য ব্যবহার করা যেতে পারে ；উপরন্তু, এই ফ্লোরে, আটটি রুম, "গ্রেট হল" যা সম্মেলন এবং ভোজন এবং অন্যান্য কাজের জন্য ১৮০০ মানুষ আসতে পারে, বিশেষ একটি খোলা-এয়ার প্ল্যাটফর্ম, ককটেল দল ও সমাবেশের জন্য ঘর 。তৃতীয় তলায়, একটি "চীনা" ঐতিহ্যবাহী হুয়ানাইং রন্ধনপ্রণালী সমন্বিত "নুনু মিংজু" চীনা রেস্তোরাঁ রয়েছে। ভোকেশনাল ব্যবহারের জন্য এর মোট এলাকার সাথে "囍 ব্যানার হল" নামক আরেকটি আটটি রুম থাকবে। একটি মাল্টি উদ্দেশ্য ভবন প্রদর্শনী হল, প্রায় ১০০ বুথ ধরানো যায় বা অন্য কাজে সুষ্ঠু ও প্রদর্শনীর জন্য ব্যবহার করা যেতে পারে। আউটডোর এছাড়াও লোটাস প্লাজা এবং বহিরঙ্গন স্কোয়ার আছে, যেখানে ১০০০ মানুষ এবং ককটেল দল এবং অন্যান্য উদ্দেশ্যে মিলিত হতে পারে।；বহিরাগত প্লাজার মধ্যে রয়েছে মোটরসাইকেলে ভ্রমণ ও জলদস্যু জাহাজ।বেসমেন্টের তলদেশে ওয়াং স্লট বিনোদন কেন্দ্র, প্রদর্শনী হল এবং খুচরা দোকান রয়েছে।
বেরগামো
বেরগামো (; ) হলো উত্তরাঞ্চলীয় ইতালির একটি জনপ্রিয় শহর, একটি ইউনেস্কো বিশ্ব ঐতিহ্যবাহী স্থান।এটা সুইজারল্যান্ড থেকে ৩০কিঃমি (১৯ মাইল) দক্ষিণে ,মিলান শহর থেকে ৪০ কিঃমিঃ(২৫মাইল) উত্তর-পূর্বে এবং এলপাইন লেক গারদা ও মাজিওরে থেকে ৮০কিঃমিঃ(৫০মাইল) দূরে অবস্থিত।
বেরগামো শহরটি দুটি অংশে সুবিন্যস্ত।এক অংশ হলো 'ঝুলন্ত চিত্তা অাল্তা'(আঞ্চলিক নাম) বা ঊর্ধ্বস্থিত শহর (বার্গামাস্কি উচ্চারণে 'বেরগেম ডি হুরা') যেখানে অবস্থিত পাহাড়গুলোর ওপর ইতিহাসের কোর নির্মিত হয়েছিল।এবং দ্বিতীয় অংশ হলো 'চিত্তা বাস্যা' বা নিম্নস্থিত শহর (বার্গামাস্কি উচ্চারনে 'বেরগেম দে হোতা')।এটি জাতীয় গুরুত্বের উপর একটি প্রাণবন্ত অর্থনৈতিক কেন্দ্র ।
ক্ষমতাধর ভেনিসিয়ান প্রতিরক্ষামূলক পদ্ধতি দ্বারা এই দুটি অংশ অবস্থানগত এবং বৈশিষ্ট্যগতভাবে পৃথক রয়েছে।সরু চিত্তা অাল্তা এবং চিত্তা বাস্যা অংশ (ঝুলন্ত) ঊর্ধ্বস্থিত অঞ্চলের মূল অংশের সাথে নিম্নস্থিত আধুনিক শহরকে সংযুক্ত করেছে। বেরগামো পর্বতমালার প্রাকৃতিক উদ্যানের উপর বেরগামো শহরটি অবস্থিত।
২০১৫ সাল অনুযায়ী বেরগামো হলো মিলান শহরের পর লোম্বার্ডি অঙ্গরাজ্যের সবচাইতে বেশি পরিদর্শিত নগরী।ইতালির প্রায় এক-চতুর্থাংশ দেশজ আয় আসে বেরগামোর উত্তরাঞ্চলের প্রদেশ থেকে।যার ফলে এই অঞ্চলটি দেশের সবচেয়ে ধনী রাজ্য এবং ইউরোপীয় ইউনিয়নভুক্ত ধনী রাজ্যগুলোর মধ্যে অন্যতম।
মাথাপিছু দেশজ আয়ের ক্ষেত্রে "সুদ্রিটল/ট্রেনটিনো আল্টো আদিগে" এর পর লোম্বার্ডি অঙ্গরাজ্য হলো ইতালির সবচেয়ে ধনী রাজ্য।
বেরগামোর সাথে ইতালির বেশ কিছু শহরের উন্নত যোগাযোগব্যাবস্থা রয়েছে।বিভিন্ন গুরুত্বপূর্ণ শহর যেমন মিলান,ভেরোনা,তুরিন,ভেনিস,ত্রিয়েস্তে ইত্যাদির সাথে 'A4' মানের প্রসারিত মোটরওয়ের(রাস্তা) মাধ্যমে সংযুক্ত হয়েছে। বেরগামোর রয়েছে দেশে তৃতীয়-ব্যস্ততম বিমানবন্দর পরিষেবা কারাভাজ্জো আন্তর্জাতিক বিমানবন্দর। ৫ কিঃমিঃ দীর্ঘ এই বিমানবন্দরটির ২০১৫ সালে বহনকরা যাত্রীর পরিমাণ ছিল ১০.৫ মিলিয়ন।এর চেয়ে দীর্ঘ বিমানবন্দরগুলো হলো,মিলান-লিনাটে বিমানবন্দর ৪০ কিমি, মিলান-মালপেন্সা বিমানবন্দর ৮০ কিমি এবং ভেরোনা-ভালেরিও কাতুল্যো বিমানবন্দর ১০০ কিমি।
বেরগামো অঞ্চলটি উত্তর ইতালির আদ্র উপক্রান্তিয় জলবায়ু বৈশিষ্ট্যসম্পন্ন।যেখানে ইতালির বেশিরভাগ শহরের জলবায়ুর বৈশিষ্ট্য শুস্ক গ্রীষ্মকালীয় অন্যদিকে বেরগামোর জলবায়ু তার বিপরীত।বেরগামোতে গ্রীষ্মকাল শীতকাল থেকেও বেশি আদ্র হয়।বেরগামোর জলবায়ুকে একটি এফ(f) এর সাথে তুলনা করা হয় কারন পুরু শীতকালে বেরগামোতে পরিসংখ্যানগতভাবে গুরুত্বপূর্ণ বৃষ্টিপাত হয়।